Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 341

1. A takarmányok minõségjavulására vonatkozó vizsgálatok 1.1. Ezek a vizsgálatok azokra a technológiai adalékanyagokra vonatkoznak, amelyek az elõkeverékek vagy takarmányok minõségének javítását vagy stabilizálását szolgálják, mint például az antioxidánsok, a tartósítószerek, a kötõanyagok, az emulgeátorok, a stabilizátorok, a zselésítõ anyagok. Technológiai adalékanyagnak tekinthetõ néhány mikroorganizmus, illetve enzimkészítmény is, amennyiben javítják a takarmány minõségét. 1.2. Az adalékanyag hatásait a tervezett felhasználási körülmények között, megfelelõ kritériumok mellett, a negatív kontrollként használt takarmány, illetve, lehetõség szerint, ismert hatékonyságú technológiai adalékanyagokat tartalmazó takarmányokkal való összehasonlítással kell bizonyítani. 1.3. Minden kísérlet esetében ismertetni kell a vizsgált hatóanyagok, készítmények, elõkeverékek és takarmányok pontos jellegét, a tételek hivatkozási számát, a hatóanyag koncentrációját az elõkeverékekben és takarmányokban, a vizsgálati körülményeket (hõmérséklet, páratartalom stb.), valamint a vizsgálat idõpontját és idõtartamát, a kedvezõtlen, illetve a kísérlet során felmerült egyéb negatív hatásokat.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes